Vallikraavi tänava pikendusele rajatava kõikidele tingimustele vastava ühekohalise tualeti hankel osutus edukaks DANFO AB pakkumus summas 1 406 124 krooni, millest ligi 400 000 krooni kulub tualeti paigaldamiseks. Kahe aastase garantiiga tualett on isepuhastuva süsteemiga ning mündilukuga, teatas linnavalitsus oma  pressiteates.    Avalik tualett ehitatakse Küüni tänava rekonstrueerimisprojekti raames, mille tulemusena saab uue ilme kogu Küüni tänav raekoja platsist Riia tänavani. Küüni tänava Poe ja Riia tänava vahelist lõiku rekonstrueerib OÜ Sahkar TT ja projekti kogumaksumus on 8,3 miljonit krooni.